Френки де Йонг

Фре́нки де Йонг (12-май 1997-жылы туулган) — нидерланддык футболчу, испаниялык «Барселона» клубунун жана Нидерланд курамасынын жарым коргоочусу.

 Клубдук карьерасы 
 Виллем II жана Аякс 
thumb|left|Де Йонг 2019-жылы «Аякстын» курамында
Френки де Йонг өзүнүн профессионалдык карьерасын 2015-жылы «Виллем II» клубунда баштаган. Бир жылдан кийин, 2016-жылы, ал «Аякс» клубуна символикалык €1 төлөм менен өткөн — бул төлөм сатуудан түшкөн пайызы менен толукталган. «Аякста» де Йонг Европанын эң мыкты жаш жарым коргоочуларынын бири катары таанылган: ал Улуттук дублду (Эредивизи жана KNVB Кубогун) утуп, УЕФА Чемпиондор лигасынын жарым финалына чейин чыккан. 2018/19-жылкы сезондо де Йонг Эредивизинин мыкты оюнчусу болуп табылып, «Аякстын» 22 жылдан берки биринчи жолу УЕФА Чемпиондор Лигасынын жарым финалына чыгышына чоң салым кошкон.

 Барселона 
Френки ошол эле сезондо, 2019-жылдын январында «Барселона» менен келишим түзүп, июль айында расмий түрдө клубга кошулган. Анын трансфер акысы €75 миллионду түзгөн. Де Йонг 2019-жылы «FIFA FIFPro World11» командасына тандалган жана бул тизмеге кирген беш жылдан берки алгачкы нидерланддык үч футболчунун бири болгон.

Де Йонг 2021-жылдагы Испания кубогунун финалында «Атлетик Бильбао» клубуна каршы гол киргизип, дагы эки голго пас берип, 4:0 эсебинде жеңишке жетүүгө чоң салым кошкон.

Клубдун капитаны Серхио Бускетстин кетишинен кийин, 2023-жылдын 21-июлунда де Йонг «Барселонанын» төртүнчү капитаны болуп дайындалды. 2024-жылдын 24-февралында, ал «Хетафеге» каршы 3:0 болгон оюнда «Барселонанын» тарыхындагы 11000-голун киргизди.

2024/2025-жылкы сезондо, Сержи Робертонун кетишинен кийин де Йонг «Барселонанын» үчүнчү капитаны болду.

 Эл аралык карьерасы 
Де Йонг Нидерланд улуттук курамасындагы алгачкы оюнун 2018-жылдын сентябрында өткөргөн . Ал УЕФА Улуттар лигасынын биринчи сезондо негизги курамда ойноого жетишип, курама команда финалга чыгып, экинчи орунду алган. Ошондой эле ал Нидерландка Евро-2020 жана 2022-жылдагы дүйнөлүк чемпиондугунда да татыктуу деңгээлде өкүлчүлүк кылган.

 Сыйлыктары 
«Аякс»
 Эредивизи чемпиону: 2018/19
 Нидерланд Кубогунун жеңүүчүсү: 2018/19
 УЕФА Европа лигасынын финалисти: 2016/17

«Барселона»
 Ла Лига чемпиону: 2022/23, 2024/25
 Испания Кубогунун жеңүүчүсү: 2020/21, 2024/25
 Испания Суперкубогунун жеңүүчүсү: 2023, 2025

Нидерланд курамы
 УЕФА Улуттар лигасынын финалисти: 2018/19

Жеке сыйлыктары
 Eerste Divisie'нин сезондогу мыкты жаш таланты: 2016/17
 Эредивизинин Айдын оюнчусу: бештин айы 2018, бирдин айы 2019
 Эредивизи сезонунун мыкты оюнчусу: 2018/19
 Эредивизи сезонунун мыкты курамасы: 2018/19
 УЕФА Чемпиондор лигасынын сезонунун курамасы: 2018/19
 УЕФА Чемпиондор лигасынын сезонунун мыкты жарым коргоочусу: 2018/19
 Йохан Кройф трофейи (мыкты жаш оюнчу): 2018/19
 УЕФА Улуттар лигасынын финалдык этапынын мыкты жаш оюнчусу: 2019
 УЕФА Улуттар лигасынын финалдык этапынын курамасы: 2019
 FIFA FIFPro World11: 2019
 IFFHS Дүйнөнүн мыкты курамасы: 2019
 УЕФА Жылдын командасы: 2019
 Premi Barça Jugadors (Барсанын оюнчулар сыйлыгы): 2020/21

 Булактар 

 Шилтемелер 
«Барселонанын» расмий сайтындагы футболчунун профили

Категория:«Барселона» футбол клубунун оюнчулары
Категория:Нидерланд
Категория:Футболчулар